|  |  |
| --- | --- |
| futer logo | ПРАВИЛНИК **О ИЗМЕНАМА И ДОПУНИ ПРАВИЛНИКА О ПЛАНУ И ПРОГРАМУ НАСТАВЕ И УЧЕЊА ОПШТЕОБРАЗОВНИХ ПРЕДМЕТА СРЕДЊЕГ СТРУЧНОГ ОБРАЗОВАЊА У ПОДРУЧЈУ РАДА ХЕМИЈА, НЕМЕТАЛИ И ГРАФИЧАРСТВО** ("Сл. гласник РС - Просветни гласник", бр. 7/2025) |

Члан 1.

У Правилнику о плану и програму наставе и учења општеобразовних предмета средњег стручног образовања и васпитања у подручју рада Хемија, неметали и графичарство („Службени гласник РС – Просветни гласник”, бр. 14/18, 7/19, 12/20, 1/21, 9/21, 10/22, 7/23, 9/23, 14/23 и 10/24), у делу: „ПЛАН НАСТАВЕ И УЧЕЊА ЗА ОБРАЗОВНИ ПРОФИЛ ТЕХНИЧАР ФОТОГРАФИЈЕ”, укупан број часова теоријске наставе у првом разреду: „20”, замењује се бројем: „18”.

Укупан недељни број часова у првом разреду: „19 (\*\*21)”, замењује се бројем: „20”.

Укупан годишњи број часова у првом разреду: „665 (\*700)”, замењује се бројем: „700”.

Укупан недељни број часова у другом разреду: „13 (\*\*14)”, замењује се бројем: „13”.

Укупан годишњи број теоријских часова у другом разреду: „420 (\*\*455)”, замењује се бројем: „455”.

Укупан недељни број часова у трећем разреду: „10 (\*\*13)”, замењује се бројем: „11 (\*\*13)”.

Укупан недељни број теоријских часова у трећем разреду: „13”, замењује се бројем: „11 (\*\*13)”.

Укупан годишњи број часова у трећем разреду: „350 (\*\*455)”, замењује се бројем: „385 (\*\*455)”.

Укупан недељни број часова у четвртом разреду: „12 (\*\*15)”, замењује се бројем: „13 (\*\*15)”.

Укупан недељни број теоријских часова у четвртом разреду: „15”, замењује се бројем: „13 (\*\*15)”.

Укупан годишњи број часова у четвртом разреду: „360 (\*\*450)”, замењује се бројем: „390 (\*\*450)”.

Укупан број часова општеобразовних предмета од првог до четвртог разреда: „1795”, замењује се бројем: „1930”.

У делу „Напомена:” додаје се: „\*\*Ученик бира програм са листе изборних општеобразовних или стручних програма”.

После плана наставе и учења за образовни профил техничар за управљање отпадом, додаје се план наставе и учења за образовни профил хемијски лаборант, који је одштампан уз овај правилник и чини његов саставни део.

Члан 2.

Програм наставе и учења општеобразовних предмета за образовни профил хемијски лаборант, у четворогодишњем трајању, остварује се у складу са правилником којим је утврђен програм наставе и учења општеобразовних предмета у стручним школама, за образовне профиле у трогодишњем и четворогодишњем трајању.

Члан 3.

Даном почетка примене овог правилника престаје да важи Правилник о наставном плану и програму за стицање образовања у трогодишњем и четворогодишњем трајању у стручној школи за подручје рада Хемија, неметали и графичарство („Просветни гласник”, бр. 11/93, 1/94, 6/95, 8/96, 15/97, 7/02, 10/05, 15/05, 7/08, 11/08 и 8/09 и „Службени гласник РС – Просветни гласник”, бр. 10/13, 11/13, 14/13, 12/15, 7/19, 12/20, 1/21, 9/21, 4/23, 9/23 и 10/24), у делу који се односи на наставни план и наставни програм за образовни профил хемијски лаборант.

Ученици уписани у средњу школу закључно са школском 2024/2025. годином у подручју рада Хемија, неметали и графичарство за образовни профил хемијски лаборант, у четворогодишњем трајању, стичу образовање по Правилнику из члана 3. став 1. овог правилника, најкасније до краја школске 2028/2029. године.

Члан 4.

Овај правилник ступа на снагу наредног дана од дана објављивања у „Службеном гласнику Републике Србије – Просветном гласнику”, а примењује се од школске 2025/2026. године.

Број 110-00-94/1/2024-03

У Београду, 7. августа 2025. године

Министар,

проф. др **Дејан Вук Станковић,**с.р.



**Листа изборних предмета према програму образовног профила**

|  |  |  |
| --- | --- | --- |
| Рб | Листа изборних предмета | РАЗРЕД |
| **I** | **II** | **III** | **IV** |
| Општеобразовни предмети |
| 1 | Изабрана поглавља математике |   |   | 2 |  2 |
| 2 | Екологија и заштита животне средине\* |   |   | 2 | 2 |
| 3 | Историја (одабране теме)\* |   |   | 2 | 2 |
| 4 | Музичка култура\* |   |   | 2 | 2 |
| 5 | Логика са етиком\* |  |  | 2 | 2 |

\* Ученик бира изборни предмет једном у току школовања (у трећем или четвртом разреду)

**Остали облици образовно-васпитног рада током школске године**

|  |  |  |  |  |  |
| --- | --- | --- | --- | --- | --- |
|   | I РАЗРЕДчасова | II РАЗРЕДчасова | III РАЗРЕДчасова | IV РАЗРЕДчасова | УКУПНОчасова |
| Час одељењског старешине | 70 | 70 | 70 | 62 | 272 |
| Додатни рад\* | до 30 | до 30 | до 30 | до 30 | до 120 |
| Допунски рад\* | до 30 | до 30 | до 30 | до 30 | до 120 |
| Припремни рад\* | до 30 | до 30 | до 30 | до 30 | до 120 |

\* Ако се укаже потреба за овим облицима рада

**Факултативни облици образовно-васпитног рада током школске године**

|  |  |  |  |  |
| --- | --- | --- | --- | --- |
|   | I РАЗРЕДчасова | II РАЗРЕДчасова | III РАЗРЕДчасова | IV РАЗРЕДчасова |
| Екскурзија | до 3 дана | до 5 дана | до 5 наставних дана | до 5 наставних дана |
| Језик другог народа или националне мањине са елементима националне културе | 2 часа недељно |
| Други страни језик | 2 часа недељно |
| Други предмети\* | 1–2 часа недељно |
| Стваралачке и слободне активности ученика (хор, секција и друго) | 30–60 часова годишње |
| Друштвене активности (ученички парламент, ученичке задруге) | 15–30 часова годишње |
| Културна и јавна делатност школе | 2 радна дана |

\* Поред наведених предмета, школа може да организује, у складу са опредељењима ученика, факултативну наставу из предмета који су утврђени наставним плановима других образовних профила истог или другог подручја рада, наставним плановима гимназије или по програмима који су раније објављени.

**Остваривање школског програма по недељама**

|  |  |  |  |  |
| --- | --- | --- | --- | --- |
|   | I РАЗРЕДчасова | II РАЗРЕДчасова | III РАЗРЕДчасова | IV РАЗРЕДчасова |
| Разредно часовна настава | 35 | 35 | 35 | 31 |
| Менторски рад (настава у блоку, пракса) | 2 | 2 | 2 | 3 |
| Обавезне ваннаставне активности | 2 | 2 | 2 | 2 |
| Матурски испит |  |  |  | 3 |
| **Укупно радних недеља** | **39** | **39** | **39** | **39** |

**Подела одељења у групе**

|  |  |  |  |  |
| --- | --- | --- | --- | --- |
| разред | Предмет/модул | годишњи фонд часова | број ученика у групи | помоћни наставник |
|  |  | вежбе | практична настава | настава у блоку |  |  |
| I | Рачунарство и информатика | 70 |   |   | 15 | НЕ |